Diari Oficial de la Generalitat Valenciana


Sumari del DOGV 9116, del 29-06-2021 (2021/7165)

Extracte de l'Ordre 7/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del Programa de foment del parc d'habitatge en lloguer del Pla estatal d'habitatge 2018-2021, i es procedeix a la seua convocatòria per a l'any 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9116

Data del DOGV
:   29-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7165


Data del document
:   18-06-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública
    * prestació familiar
    * arrendament immobiliari
    * administració local
    * política de l'habitatge
    * Dret de l'habitatge

Extracte de l'Ordre 7/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del Programa de foment del parc d'habitatge en lloguer del Pla estatal d'habitatge 2018-2021, i es procedeix a la seua convocatòria per a l'any 2021. [2021/7165]  
BDNS (identif.): 571557.  
  
De conformitat amb el que es disposa en els articles 17.3.b i 20.8.a, de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans  
  
Primer. Objecte  
Convocar per a l'exercici 2021 les ajudes establides en l'Ordre de la Vicepresidència Segona i Conselleria d'Habitatge i Arquitectura Bioclimàtica per la qual s'aproven les bases reguladores de les ajudes del programa de foment del parc d'habitatge en lloguer i es procedeix a la seua convocatòria per a l'any 2021.  
  
Segon. Bases reguladores  
Les bases reguladores es contenen en l'Ordre 7/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del Programa de foment del Parc d'Habitatge en Lloguer del Pla estatal d'Habitatge 2018-2021.  
  
Tercer. Finançament de les ajudes  
1. El finançament de les ajudes regulades en la present ordre es farà amb càrrec al capítol VII i a l'aplicació pressupostària 07.58.11.260.75.4 de la línia S1720000, «Pla estatal d'habitatge 2018-2021», dels pressupostos de la Generalitat 2021 amb l'aportació condicionada de la Generalitat i la del Ministeri de Transports, Mobilitat i Agenda Urbana d'aquesta línia.  
2. La quantia total màxima de les ajudes a concedir en l'exercici 2021 serà inicialment de 7.769.000,00 euros, corresponent 6.925.000,00 euros a l'aportació del Ministeri de Transports, Mobilitat i Agenda Urbana i 844.000,00 euros a l'aportació de la Generalitat Valenciana. Aquest import s'estima segons la disponibilitat pressupostària de la línia S1720000 i la distribució estimativa entre els programes del Pla estatal 2018-2021, finançats dins d'aquesta línia. Les ajudes tindran caràcter de despesa plurianual segons la distribució següent.  
  
  
Anualitat ? % Ministeri. Transports Mobilitat i Agenda Urbana Generalitat  
2021 15 1.038.750,00 euros 126.600,00 euros  
2022 23 916.728,00 euros 84.400,00 euros  
2023 35 2.423.750,00 euros 295.400,00 euros  
2024 40 2.770.000,00 euros 337.600,00 euros  
Total 100 6.925.000,00 euros 844.000,00 euros  
  
  
No obstant això si es compleixen algun dels supòsits contemplats en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima disposada en el paràgraf anterior, es podrà augmentar mitjançant resolució del vicepresident segon i conseller d'Habitatge i Arquitectura Bioclimàtica, fins a un import total màxim de 6.925.000 € corresponents al Ministeri i de 2.000.000 € corresponents a la Generalitat, tot això sense perjudici de poder incrementar-ho en un import més gran en cas que el Ministeri de Transports, Mobilitat i Agenda Urbana aportara nous fons en el marc del Pla estatal d'habitatge 2018-2021. Aquesta resolució es publicarà en el Diari Oficial de la Generalitat Valenciana prèviament a la resolució de concessió de les ajudes.  
  
L'efectivitat de la quantia addicional a la qual es refereix l'apartat anterior queda condicionada a la disponibilitat efectiva del crèdit en un moment anterior a la resolució de la concessió de les subvencions.  
  
  
Quart. Parts beneficiàries i procediment de concessió  
1. El procediment de concessió d'aquestes subvencions serà el de concurrència competitiva.  
2. Podran ser beneficiaris i, per tant, sol·licitants de les ajudes:  
a) Les persones físiques majors d'edat.  
b) Les administracions públiques, els organismes públics i altres entitats de dret públic i privat, així com les empreses públiques, privades, publicoprivades i societats mercantils participades majoritàriament per les administracions públiques.  
c) Les fundacions, les empreses d'economia social i les seues associacions, cooperatives d'autoconstrucció, les organitzacions no governamentals i les associacions declarades d'utilitat pública, i aquelles a les quals es refereix la disposició addicional cinquena de la Llei 7/1985, de 2 d'abril, reguladora de les bases del règim local.  
Les obres subvencionables podran estar iniciades abans de la sol·licitud de les ajudes, sempre que no estiguen iniciades abans de la presentació telemàtica del preceptiu IEEV.CV, si escau, ni abans de l'inici de la vigència del Pla estatal d'habitatge 2018-2021. Podran incloure's també aquelles que, tenint un inici anterior, les obres s'hagen représ posteriorment a aquesta data  
Les obres no podran estar finalitzades a data de publicació de la convocatòria. S'entendrà per data de finalització d'obres la que conste en el certificat final d'obra  
  
Cinqué. Termini i forma de presentació de sol·licituds  
1. El termini per a la presentació de la sol·licitud d'ajuda s'iniciarà l'endemà a la publicació del present ordre en el Diari Oficial de la Generalitat Valenciana i finalitzarà el dia 3 de setembre de 2021, inclusivament. L'incompliment del termini de sol·licitud determinarà automàticament l'exclusió de la convocatòria  
2. El procediment de sol·licitud serà telemàtic, i es realitzarà segons s'estableix en l'Ordre 7/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del Programa de foment del Parc d'Habitatge en Lloguer del Pla estatal d'Habitatge 2018-2021, i es procedeix a la seua convocatòria per a l'any 2021, sense perjudici del que disposa la legislació reguladora del procediment administratiu comú de les Administracions públiques.  
3. La presentació telemàtica de la sol·licitud es realitzarà mitjançant el formulari disponible en la seu electrònica de la Generalitat corresponent a aquest tràmit.  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que es disposa en la base novena de l'apartat primer de l'Ordre 7/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del Programa de foment del Parc d'Habitatge en Lloguer del Pla estatal d'Habitatge 2018-2021, i es procedeix a la seua convocatòria per a l'any 2021.  
  
València, 18 de juny de 2021.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.